AFRIKAANSE OPSOMMING : Die tesis poog om die aard en vlak van kennisbestuurspraktyke in die administrasie van die Universiteit van Zambië (UNZA) vas te stel om sodoende meer te leer oor die aard van kennisbestuur in die hoër onderwysomgewing. Vir hierdie doel is 'n voorheen gevalideerde kennisbestuur-assesseringsinstrument wat deur Botha en Fouché (2002) ontwikkel is, aangepas vir gebruik in die hoër onderwysomgewing. Die gevallestudie van UNZA gebruik 'n gemengde metodesbenadering waarin data versamel is met 'n vraelys gebaseer op die kennisbestuursassesseringsinstrument wat aan 'n eenvoudige ewekansige steekproef van administratiewe en bestuurspersoneel gestuur is. Terselftertyd is meer oop vrae gevra aan respondente in onderhoude waarvoor 'n doelgerigte steekproefbenadering gebruik is om die respondente te kies. Uit 'n bevolking van 132 bestuurs- en administratiewe personeel is die vraelys aan 'n steekproef van 99 gestuur en 9 senior bestuurders is doelgerig geselekteer vir onderhoude. Die reaksiekoers vir die opname was 75.76%, terwyl die reaksiekoers vir die…